b'\n_START_ARTICLE_\nHerbert K\xc3\xbctt\n_START_PARAGRAPH_\nHerbert K\xc3\xbctt (20. detsember 1903 Rae vald, J\xc3\xbcri kihelkond, Harjumaa \xe2\x80\x93 13. jaanuar 1924 rongis N\xc3\xb5mme ja Tallinna vahel) oli Eesti poksija._NEWLINE_Ta poksis Tallinna "Spordis"._NEWLINE_K\xc3\xbctt oli Eesti meister keskkaalus (kuni 160 naela ehk 72,6 kg) 1923. aastal. Ta osales septembris 1923 rahvusvahelisel turniiril Helsingis ning kaotas oma kohtumise L\xc3\xa4ti esindaja vastu._NEWLINE_Kuna ta laskis end 13. jaanuaril 1924 maha, siis aprillis toimunud 1924. aasta Eesti meistriv\xc3\xb5istlustel poksis ei saanud ta enam osaleda, nagu on vahel ekslikult t\xc3\xb5lgendatud v\xc3\xb5istlustest osav\xc3\xb5tjate nimede p\xc3\xb5hjal._NEWLINE_Ta maeti 20. jaanuaril 1924 Tallinna Kalamaja kalmistule.'